**ПОЛИТИКА ЗА ПОВЕРИТЕЛНОСТ**

**В ОБЩИНА ТРЯВНА**

**в сила от 25.05.2018 г.**

**ВЪВЕДЕНИЕ**

 Община Трявна е орган на местното самоуправление и местната администрация, с ЕИК:000215946, със седалище и адрес на управление – гр. Трявна, ул. „Ангел Кънчев“ №21, която е администратор и обработващ лични данни по смисъла на Регламент (ЕС) 2016/679 (GDPR).

 Настоящата Политика за защита на личните данни не регламентира права и задължения, а има за цел да информира и обясни защо и какви лични данни събира Община Трявна, как ги обработва и съхранява, в това число, кога е необходимо да разкрива лични данни на трети лица. С тази политика се предоставя информация за правата, които потребителите имат във връзка с обработването на лични данни от Община Трявна.

 Настоящата Политика е съобразена със Закона за защита на личните данни и Общия регламент за защита на личните данни (GDPR). Община Трявна отдава голямо значение на принципа за зачитане на личния живот, гарантира неприкосновеността на личните данни, осигурява защита на всеки гражданин и ползвател на административни услуги, с оглед неправомерно обработване на свързаните с тях лични данни в процеса на свободно движение на данни.

 **КАКВО ПРЕДСТАВЛЯВАТ ЛИЧНИ ДАННИ**

**Лични данни** означава всяка информация, свързана с идентифицирането (разпознаването) на физическо лице „субект на данни", пряко или непряко, по-специално чрез идентификатор като *име, идентификационен номер, данни за местонахождение, онлайн идентификатор или по един или повече признаци, специфични за физическата, физиологичната, генетичната, психическата, умствената, икономическата, културната или социална идентичност на това физическо лице.*

 **КАКВИ ЛИЧНИ ДАННИ СЪБИРА ОБЩИНА ТРЯВНА**

 Община Трявна като администратор събира следните лични данни, а именно - *имена, единен граждански номер (личен номер на чужденец); данни за здравословното състояние; данни от документ за самоличност (в предвидените за това случаи); данни за пълномощник (ако лицето се представлява от пълномощник) и за неговото пълномощно; данни за комуникация (например: постоянен/настоящ адрес, електронна поща, телефонен номер, или др.), онлайн идентификатор; IP адрес; образование, квалификация, правоспособност, професионален опит (в предвидените за това случаи); данни за имуществено състояние (в предвидените за това случаи); семейно положение (в предвидените за това случаи); данни за съдимост на лицето; гражданство и други.*

**ЗАЩО СЪБИРАМЕ ЛИЧНИ ДАННИ**

 Във връзка с изпълнение на законово установени задължения и упражняването на предвидените в закона правомощия, защита на законни интереси и/или при изпълнение на задачи от обществен интерес, Община Трявна, като публичен орган събира, обработва, съхранява и предоставя лични данни.

**КАК ОБЩИНА ТРЯВНА СЪБИРА ЛИЧНИ ДАННИ ЗА**

**ПОТРЕБИТЕЛИТЕ**

 В повечето случаи Община Трявна получава информация директно от субектите на данни, когато те попълват искания, заявления и/или други документи, необходими за упражняването на официалните правомощия и за спазване на законови задължения на общинската администрация. Лични данни могат да бъдат получени и по служебен път от други органи и администрации и/или публични регистри и/или по друг законово установен начин.

## НАЧИН ЗА ОБРАБОТКА НА ЛИЧНИТЕ ДАННИ

 Обработването на лични данни от Община Трявна обхваща широк спектър от операции, извършвани с лични данни, включително чрез ръчни (на хартия) или изцяло или частично с автоматични средства. Това включва събиране, записване, организиране, структуриране, съхранение, адаптиране или промяна, извличане, консултиране, употреба, разкриване чрез предаване, разпространяване, подреждане или комбиниране, ограничаване, изтриване или унищожаване.

 **ОСНОВНИ ПРИНЦИПИ ПРИ ОБРАБОТКА НА ДАННИТЕ**

 Община Трявна обработва лични данни добросъвестно и по прозрачен начин по отношение на субекта на данните за конкретни, изрично указани и законни цели в съответствие с действащото законодателство. Съобщаваме и обясняваме на гражданите какви лични данни събираме, както и защо и как го правим. Обработваме лични данни само за законни цели. Обработката на лични данни не надхвърля периода, необходим за постигането на тези цели, освен ако сме задължени да ги съхраним в съответствие с действащото законодателство.
 Въвели сме необходимите технически и организационни мерки, за да защитим вашите лични данни от случайно или незаконно унищожаване или от случайна загуба, от неправомерен достъп, изменение или разпространение, както и от други незаконни форми на обработване.

 **ПРЕДОСТАВЯНЕ НА ЛИЧНИ ДАННИ НА ТРЕТИ ЛИЦА И/ИЛИ КОМПЕТЕНТНИ ОРГАНИ**

 Община Трявна не предоставя лични данни на трети лица без съгласието на лицето, за което се отнасят. При наличието на установени със закон предпоставки, личните данни, събирани и обработвани от Община Трявна, могат да бъдат предоставени на компетентни органи.

 **ВРЕМЕ ЗА СЪХРАНЕНИЕ НА ЛИЧНИТЕ ДАННИ**

 В зависимост от целите и основанията за обработка на личните данни в Община Трявна, същите се съхраняват толкова дълго, колкото е необходимо, за да бъдат спазени изискванията на действащото законодателство.

**УВЕДОМЛЕНИЕ ЗА ПОВЕРИТЕЛНОСТ**

Община Трявна, в качеството си на администратор на лични данни уведомява всички субекти на лични данни (физическите лица, за които се отнасят данните), че всички данни, които тя събира, обработва и съхранява се третират като строго поверителни и няма да бъдат споделяни/предавани на трети страни без изричното съгласие на субекта, с изключение на предвидените в закона случаи, като за тяхната защита са предприети необходимите технически и организационни мерки.

**ПРАВА НА СУБЕКТИТЕ НА ДАННИ СЪГЛАСНО ОБЩИЯ РЕГЛАМЕНТ ЗА ЗАЩИТА НА ЛИЧНИТЕ ДАННИ**

1. Съгласно Общия регламент, субектите на данни разполагат със следните права:

да поискат потвърждение от администратора (Община Трявна) дали се обработват личните му данни и ако това е така - да получат достъп до данните си и следната информация: за каква цел се обработват данни, какви лични данни, получателите на данни, срокът на обработване. Исканията за достъп трябва да бъдат изготвени в писмен/електронен вид и да бъдат адресирани до администратора по следния начин:

* + на e-mail: delovodstvo\_obtryavna@unicsbg.net или
	+ подадени на място в сградата на общинска администрация Трявна на адрес: гр. Трявна, ул. „Ангел Кънчев“ №21
1. Като субект на лични данни имате право да поискате коригиране на личните си данни, които са неточни/неактуални. За тази цел трябва да подадете отделно искане до администратора по следния начин:
	* на e-mail: delovodstvo\_obtryavna@unicsbg.net или
	* подадени на място в сградата на общинска администрация Трявна на адрес: гр. Трявна, ул. „Ангел Кънчев“ №21

 На искането Ви ще бъде отговорено от страна на администратора по посочения от вас начин – писмено на хартия или в електронен вид на e-mail адрес.

1. Като субект на лични данни имате право да поискате от администратора на личните Ви данни да ограничи обработването им. Ограничаването се допуска в следните случаи:
* когато считате, че личните Ви данни не са точни, като в този случай ограничаването е за срок, необходим на администратора да провери точността;
* когато обработването на личните Ви данни е неправомерно, но не желаете те да бъдат изтрити, а желаете само да бъде ограничено използването им;
* когато администраторът не се нуждае повече от личните Ви данни за целите на обработването, но вие, като субект на данните, ги изисквате за установяването, упражняването или защитата на правни претенции;
* когато сте възразил срещу обработването в очакване на проверка дали законните основания на администратора имат преимущество пред интересите ви.

За целта, при наличие на някое от горните условия, следва да подадете искане или молба до администратора по следния начин:

* на e-mail: delovodstvo\_obtryavna@unicsbg.net или
* подадени на място в сградата на общинска администрация Трявна на адрес: гр. Трявна, ул. „Ангел Кънчев“ №21

 Администраторът следва да отговори на молбата Ви по посочения от вас начин – писмено на хартия или в електронен вид на e-mail адрес, в срок от един месец от получаването й.

1. Като субект на лични данни имате право да поискате личните Ви данни да бъдат изтрити без ненужно забавяне т.е. администраторът да заличи личните ви данни от всички системи и записи, където те се съхраняват, включително да уведоми всички трети лица/обработващи лични данни, на които е предоставил данните.

Искане за изтриване може да се подаде при наличието на някое от следните основания: *личните данни повече не са необходими за целите, за които са били събрани; когато сте оттеглил своето съгласие; когато сте възразил срещу обработването, когато обработването е незаконосъобразно; когато личните данни трябва да бъдат изтрити с цел спазването на правно задължение по правото на Съюза или правото на държава членка, което се прилага спрямо администратора; когато личните данни са били събрани във връзка с предлагането на услуги на информационното общество*.

За целта следва да подадете искане или молба до администратора по следния начин:

* на e-mail: delovodstvo\_obtryavna@unicsbg.net или
* подадени на място в сградата на общинска администрация Трявна на адрес: гр. Трявна, ул. „Ангел Кънчев“ №21

Администраторът може да откаже да заличи личните данни по следните причини:

А) упражняване на правото на свобода на изразяването и правото на информация;

Б) за спазване на правно задължение от администратора или за изпълнението на задача от обществен интерес, или при упражняването на официални правомощия, които са предоставени на администратора

В) по причини от обществен интерес в областта на общественото здраве;

Г) за целите на архивирането в обществен интерес, за научни или исторически изследвания или за статистически цели, доколкото съществува вероятност заличаването да направи невъзможно или сериозно да затрудни постигането на целите на това обработване; или за установяването, упражняването или защитата на правни претенции;

1. Като субект на лични данни имате право да възразите срещу обработването на личните ви данни по всяко време. Възражението следва да бъде депозирано по следния начин:
* на e-mail: delovodstvo\_obtryavna@unicsbg.net или
* подадено на място в сградата на общинска администрация Трявна на адрес: гр. Трявна, ул. „Ангел Кънчев“ №21

 Администраторът следва да се мотивира дали приема възражението, респ. защо продължава да обработва личните данни, ако отхвърли възражението.

1. Като субект на лични данни имате право на жалба срещу обработването на личните Ви данни или неспазване на правата ви във връзка със защитата на лични данни пред компетентния надзорен орган - Комисия за защита на личните данни, адрес: гр. София 1592, бул. „Проф. Цветан Лазаров” № 2 ([www.cpdp.bg](http://www.cpdp.bg)).
2. Когато има риск за нарушение сигурността на личните Ви данни, администраторът е длъжен да Ви уведоми за естеството на нарушението и какви мерки са предприети за отстраняването му, както и дали е уведомен надзорният орган за нарушението.
3. Имате право на защита по съдебен или административен ред, в случай че правата Ви във връзка с личните данни са били нарушени.

1. Физическото лице, което е субект на данни, има право да получи информация за администратора на лични данни, както и за обработването на личните му данни. Тази информация включва:
* Данни, идентифициращи администратора, както и негови координати за връзка, вкл. кординатите за връзка с длъжностното лице по защита на данните;
* Целите и правното основание за обработването;
* Получателите или категориите получатели на личните данни, ако има такива;
* Намерението на администратора да предаде личните данни на трета страна (когато е приложимо);
* Срока на съхранение на личните данни;
* Съществуването на автоматизирано вземане на решения, включително профилирането (ако има такова);
* Информация за всички права, които субектът на данни има;
* Правото на жалба до надзорния орган.

 Посочената информация не се предоставя, ако субектът на данни вече разполага с нея.

 Ако подадете искане, свързано с упражняване на Вашите права, ние ще Ви отговорим в едномесечен срок. При необходимост този срок може да бъде удължен с още два месеца, за което ще бъдете незабавно уведомени.

 При отказ да бъде изпълнено Вашето искане ще бъдете уведомени за причините, поради които не са предприети действия по него, както и за възможността да подадете жалба до Комисията за защита на личните данни и търсене на защита по съдебен ред.

 Действията, които Община Трявна предприема при и по повод упражняването на правата на потребителите, са напълно безплатни. Когато искането на дадено лице е явно неоснователно или прекомерно (например поради своята повторяемост), общината има право, по свое усмотрение да откаже да изпълни искането или да изиска заплащането на разумна такса, определена на база на административните разходи, необходими за предоставяне на исканата информация или за предприемането на исканите действия.

**КОНТАКТИ:**

**АДМИНИСТРАТОР:**

адрес: гр. Трявна 5350, ул. „Ангел Кънчев“ №21

e-mail: delovodstvo\_obtryavna@unicsbg.net

тел: 0677/62496

факс:0677/62149

**ДЛЪЖНОСТНО ЛИЦЕ ПО ЗАЩИТА НА ДАННИ /Date Protection Officer/:**

Боян Грозев

e-mail: dpo@tryavna.bg

Тази Политика за поверителност влиза в сила от 25.05.2018г., като същата е утвърдена от Кмета на Община Трявна със Заповед №238/21.05.2018г.

 Настоящата Политика за поверителност може да бъде променяна или допълвана поради изменение на приложимото законодателство, по инициатива на Община Трявна или на компетентен орган (напр. Комисията за защита на личните данни).